Milena Aleksić – biografija

Rođena 02.10.1960. godine u Bačkoj Palanci.

Nakon završenog srednjeg usmerenog obrazovanja u Centru „Кarlovačka gimnazija“ (prevodilački smer), diplomirala na Filozofskom fakultetu u Sarajevu, na smeru trogodišnjih studija ruskog jezika. Četvorogodišnje studije i master-studije završila na Fakultetu filozofskih nauka Panevropskog univerziteta u Banjaluci, uža stručna oblast – uporedna leksikologija i translatologija. Završila kurs za naučne i stručne prevodioce u Beogradu.

Radila kao prevodilac za ruski jezik i kao nastavnik ruskog jezika u osnovnim i srednjim školama na području opština Bačka Palanka, Šid i Novi Sad.

Od 2012. godine saradnik Fakulteta filoloških nauka na Panevropskom univerzitetu “Apeiron” (od 2017 u zvanju lektora), zadužena za održavanje vežbi iz predmeta: Fonetika, Morfologija, Sintaksa, Osnovi gramatike, Prevođenje, kao i za Praktične vežbe iz ruskog jezika na svim nivoima.

Sa Univerzitetom u Novom Sadu sarađuje u oblasti studentske prakse (hospitovanja) i prevođenja. Aktivno sarađuje sa Gimnazijom br. 2 i Državnim naučno-istraživačkim univerzitetom „N. I. Lobačevski“ iz Nižnjeg Novgoroda (RF).

Zvanični prevodilac za ruski jezik Međunarodnog književnog festivala u organizaciji Udruženja književnika Vojvodine.

Dobitnik 3 međunarodna priznanja:

Puškinska nagrada – za doprinos širenju ruskog jezika van granica RF („Rossijskaya gazeta“, Moskva 2019.)

Evropska jezička oznaka – za međunarodni letnji jezički kamp (Erazmus + 2019.)

Pro Lobačevski – za doprinos širenju ruskog jezika van granica RF (Institut za filologiju i žurnalistiku, NNGU „Lobačevski“ Nižnji Novgorod).

Učesnik više međunarodnih konferencija, foruma i projekata. Кoautor 4 udžbenika i 2 recenzije za udžbenike. Autor preko 30 objavljenih radova i prevoda.